ubesørgelig postsending
Store norske leksikon,Teknologi og industri,Transport,Postverk
Ubesørgelig postsending er en sending som postoperatøren ikke kan finne adressaten til. I postloven er disse nå omtalt som ikke-leverbare postsendinger.
En ikke-leverbar postsending defineres som postsending som grunnet feilaktig eller mangelfull adressering ikke kan formidles til verken mottakeren eller avsenderen. Postoperatøren kan da på visse vilkår åpne sendingen for å finne hvem sendingen skal leveres til.Postverket hadde lenge en egen brevåpningskommisjon som hadde rollen som ‘detektiver’. Kommisjonen fikk i 1975 inn 73 600 ubesørgelige postsendinger, hvorav 28 000 postkort. 30 200 sendinger (41 prosent) kunne ekspederes, mens resten ble tilintetgjort. Dette var 0,05 promille av alle brevpostsendingene dette året. Les mer i Store norske leksikon brev